# Vall de Ratera

La vall de Ratera és una vall d'origen glacial situada al sud del Pirineu axial a la capçalera de la vall del riu Escrita, al Parc Nacional d'Aigüestortes i Estany de Sant Maurici. Es troba dins el terme del municipi d'Espot, a la comarca del Pallars Sobirà. La vall segueix una direcció rectilínia sud-est nord-est, i està formada per una depressió central per on discorre el riu de Ratera; a la seva esquerra es troba la Coma d'Amitges, paral·lela a la vall.
La vall de Ratera és una vall penjada que excepte en la seva obertura pel sud-est a l'estany de Sant Maurici està rodejada d'una carena continua d'altes muntanyes, entre les quals destaca el Tuc de Ratera de 2.959 metres d'altitud.
El refugi d'Amitges està situat a cap el centre, a una altura de 2.365 metres, a la Coma d'Amitges, al sud de l'estany Gran d'Amitges.

## Geografia
### Cims, serres i colls

El conjunt de muntanyes entre el Tuc de Bergús i el Coll d'Amitges constitueixen la divisió d'aigües entre les conques mediterrània i atlàntica. En el sentit de les agulles del rellotge, començant en el punt més al nord i a l'est, es troben els següents elements geogràfics:

#### Vessant oriental (E)

* Montsaliente, de 2.890 metres.
* Pui Pla, pic de 2.831 metres d'altitud. A partir d'aquest pic la carena descendeix per formar l'apertura de la vall.
* Riu de Ratera. És un emissari de l'estany de Ratera, descendint pel centre de la vall cap a les cascades de Ratera. Als 2.110 metres d'altitud el riu creua la pista forestal que entra a la vall al conegut com Gual de Ratera.
* Pic sense nom, de 2.485,5 metres d'altitud.

#### Vessant meridional(S)

* Pic del Portarró, 2.734,3 metres d'altitud.
* Serra de Crabes.
* Coll de Bergús, de 2.669,3 metres.

#### Vessant occidental (O)

* Planell del Tuc de Bergús. A partir d'aquest punt la carena descendeix fins al 2.746 metres d'altitud, per tornar a pujar fins al Tuc de Ratera.

#### Límit septentrional (N)

* Tuc de Ratera, de 2.861 metres d'altitud. Es el cim més alt de la vall. El seu fàcil accés així com les immillorables vistes sobre el circ de Colomers i la vall de Ratera fa que sigui un destí molt popular per part dels excursionistes.
* Port de Ratera, a 2.594 metres. És el pas natural que permet la comunicació entre la vall de Ratera, el circ de Saboredo i el circ de Colomers.
* Serra de Saboredo. Està formada per quatre cims entre els quals destaca el Pic de Saboredo amb 2.829,5 metres d'altitud i una bretxa central.
* Coll d'Amitges. Pas situat als 2.759,7 metres. Comunica la Coma d'Amitges de la Vall de Ratera al sud amb la conca de l'estany Gelat del circ de Saboredo al nord.
* Pic d'Amitges, de 2.849,5 metres.
* Canal de la Trampa, de 2.722,6 metres d'altitud.
* Pics de Bassiero. Conjunt de dos pics, el Bassiero Occidental, de 2.904 metres i el Bassiero Oriental, de 2.897,1 metres.
* Port de Sant Maurici, de 2.753,6 metres. Comunica la Coma de l'Abeller de la Vall de Ratera al sud amb la vall de Cabanes al nord.
* Montsaliente, de 2.890 metres.

#### Cims interiors

* Agulles d'Amitges. Dues agulles granítiques de gran verticalitat,de 2.661,1 i 2.661,5 metres d'altitud respectivament, ocupen una posició central a la Coma d'Amitges.
* Cresta de Bassiero. Conjunt de pics espadats amb una direcció nord-sud, separa la Coma d'Amitges a l'oest de les Agulles de Bassiero i la Coma d'Abeller a l'est. Al nord limita amb els Pics de Bassiero.
* Agulles de Bassiero.

### Estanys i Rius

La vall es pot dividir en dues conques, la formada per la depressió central de la vall de Ratera i la de la Coma d'Amitges.

#### Vall de Ratera

El riu de Ratera neix a la capçalera de la vall, a l'estany del Port de Ratera. Descendeix per la part central de la vall de Ratera, formant una sèrie d'estanys al seu pas fins a descendir de forma brusca a la cascada de Ratera i desaiguar a l'estany de Sant Maurici. Els estanys de la depressió central són els següents:
* Estany del Port de Ratera, situat a 2.470 metres d'altitud. Desaigua en l'estany de les Obagues de Ratera.
* Estany de les Obagues de Ratera, a 2.225 metres. Desaigua en l'estanyola de Ratera.
* Estanyola de Ratera, a 2.150 metres. Desaigua en l'estany de Ratera.
* Estany de Ratera, a 2.130 metres. Desaigua en l'estany de Sant Maurici.
* Estany de la Bassa, a 2.172,9 metres. Desaigua en l'estany de Ratera.

#### Coma d'Amitges

* Estany dels Barbs, a 2.375 metres d'altitud. Desaigua en l'estany de la Munyidera.
* Estany de la Munyidera, a 2.367 metres. Desaigua en l'estany Gran d'Amitges.
* Estany Gran d'Amitges, estany represat ubicat a 2.363 metres. Desaigua a l'estany de la Llosa de Damont.
* Estany de la Llosa de Damont, a 2.355 metres. Desaigua al de la Llosa de Davall.
* Estany de la Llosa de Davall, a 2.326 metres. Desaigua a l'estany de Ratera.

## Excursions i travesses
### Refugi d'Amitges

A la Coma d'Amitges es troba el refugi d'Amitges, el qual serveix de base per realitzar múltiples excursions i travesses en qualsevol època de l'any.

### Senderisme

És l'activitat més popular que es fa a la vall de Ratera i totes les seves rodalies, encara que la seva pràctica està limitada als mesos on l'absència de neu ho permet. Hi ha diverses rutes ja establertes.

#### Carros de Foc

Carros de foc és una travessa circular molt popular que passa pels 9 refugis del Parc. A la vall té dues vies principals d'entrada:
* Port de Ratera, a l'oest de la vall, en direcció del refugi de Saboredo o del refugi de Colomers.
* Estany de Ratera, pels excursionistes procedents del refugi Mallafré.

### Escalada
#### Vies d'escalada

A la vall de Ratera hi ha una gran varietat de vies d'escalada, entre les quals destaquen les ascensions a les Agulles d'Amitges. Les següents taules mostren un resum d'algunes de les seves característiques:
Nombre de vies en funció del tipus d'escalada.
| Tipus | Vies |
| Esportiva | 102 |
| Clàssica | 135 |
| Gel | 6 |
| Total | 243 |
Categories de la classificació de les vies en funció del seu tipus d'escalada:
* Esportiva. Es prioritza la dificultat tècnica. Proposa l'ascensió de parets exclusivament en lliure i utilitzant la corda com a assegurança. Els punts d'assegurament son fixes.
* Clàssica. Es prioritza l'ascensió per on millor li sembla a l'escalador, que ha d'usar el material d'assegurament que porti.
* Gel. La seva pràctica requereix unes tècniques específiques atès que s'opera en unes condicions molt canviant.
Nombre de vies en funció del nivell d'equipament de la via.
| Nivell | Vies |
| Equipada | 97 |
| Semi Equipada | 21 |
| No equipada | 125 |
| Total | 243 |
Categories de la classificació de les vies en funció del seu nivell d'equipament:
* Equipada: Via en la qual els punts d'assegurament són fixos; espits, parabolts o ancoratges químiques.
* Semi equipada: Via en la qual els passos clau i les reunions estan equipats, però no la resta de la via.
* No equipada: No hi ha cap passatge equipat.
Cal tenir en compte que l'escalada només està permesa a les vies catalogades. Cal autorització prèvia per obrir vies noves.

#### Enfilada d'Amitges

Des de l'any 2011 el Refugi d'Amitges organitza una trobada d'escaladors a les Agulles d'Amitges a finals d'agost o bé a començaments de setembre coneguda com l'Enfilada.

## Referències

* ↑ «Inventari de vies d'escalada del Parc d'Aigüestortes i Estanys de Sant Maurici». Parc Nacional d'Aigüestortes i estany de Sant Maurici. Arxivat de l'original el 2017-08-09. [Consulta: 4 abril 2020].

## Bibliografia

* «Vall de Ratera» (HTML). Institut Cartogràfic i Geològic de Catalunya. [Consulta: 4 abril 2020].